สอบถามคุณเกี่ยวกับเรื่องต่อมไทรอยด์ค่ะ เมื่อตอนอายุ 13 ที่คอจะมีสภาพป่องเล็กน้อยตรวจร่างกายที่โรงเรียน ระบุว่าต่อมไทรอยด์โต เลยไปหาอายุรกรรมที่คลีนิคแถวบ้านอีกที ก็ได้รับคำตอบเช่นเดียวกัน แต่บอกว่าให้ดูไปก่อนอาจจะเป็นการปรับเปลี่ยนสภาพขอร่างกาย ให้อีกปีสองปีมาตรวจใหม่จากนั้นตอนอายุ 15 ได้ไปหาอีกครั้งจำตอนนั้นไม่ได้ว่ามีเจาะเลือดหรือแค่ตรวจวินิจฉัยอาการ แต่บอกว่าเป็นต่อมไทรอยด์ชนิดน้อย ต้องทานยาเพิ่มการทำงาน จะต้องทานยาไปตลอดชีวิต ก็เลยรับยามาทานต่อเนื่อง ก่อนและหลังทานยาไม่ได้มีอาการผิดปกติใดๆ พอทานยามา 7-8 ปี จนถึงอายุ 23 แต่สภาพคอก็ยังป่องเล็กน้อยเหมือนเดิม นึกถึงการต้องทานยาไปตลอดชีวิตมันจริงหรือ เลยไปตรวจแผนกเฉพาะทางที่รพ.ราชวิถี โดยได้เล่าเรื่องข้างต้นให้คุณฟังด้วย มีการเจาะเลือดและเจาะชิ้นเนื้อที่คอไปตรวจ สรุปผลออกมาว่าต่อมไทรอยด์ทำงานเป็นปกติดี และให้หยุดยาที่เคยทาน ไม่ต้องทานยาอีก ปัจจุบันอายุ 31 ปี สภาพคอก็ยังป่องเล็กน้อยเหมือนเดิมมาตลอดตามลิ้งค์รูปแนบทุกวันนี้ก็ยังไม่แน่ใจอยู่ดีว่าต่อมไทรอยด์ทำงานปกติหรือผิดปกติ สอบถามคุณคำถามแรกว่าต่อมไทรอยด์ผิดปกติชนิดทำงานน้อยเกินไป จะหายขาดได้เองโดยไม่ต้องทานยาไปตลอดชีวิต คืออาจจะเคยเป็นแต่หายเองแล้ว หรือว่าไม่ได้เป๋็นตั้งแต่แรกคะ คำถามที่สองคือควรจะไปตรวจเฉพาะทางที่อื่นอีกทีมั้ยคะ ที่แรกตอนเด็กก็ยืนกรานอย่างแน่นอนว่าต้องทานยาไปตลอดชีวิต แต่พอไปตรวจเฉพาะทางบอกไม่มีอาการผิดปกติเลย ควรเชื่อถือได้มากกว่าใช่มั้ยคะ พอผลออกมาไม่ตรงกันกับตอนเด็ก เลยไม่่แน่ใจว่าเป็นอย่างไรกันแน่ ทำให้เราเกิดความคาใจมาตลอดขอบค่ะ
สวัสดีค่ะ ต่อมไทรอยด์ทำงานน้อยกว่าปกตินั้นคือภาวะที่ต่อมไทรอยด์ทำงานน้อยกว่าปกติ อาจทำให้น้ำหนักเพิ่ม อ่อนเพลีย ขี้หนาว ซึมเศร้า น้ำหนักขึ้น ท้องผูก ผิวแห้ง ดูเฉื่อยๆ หรือในบางรายก็ไม่มีอาการใดๆถ้าต่ำไม่มากโดยส่วนใหญ่จะต้องกินยาทดแทนไปตลอดชีวิตค่ะ ยกเว้นบางกรณี ที่แพทย์ตรวจติดตามค่าเลือดแล้วพบว่าไม่จำเป็นต้องได้ยา การทำงานของไทรอยด์ก็เป็นปกติแล้ว อันนี้ถ้าแพทย์เฉพาะทางด้านต่อมไร้ท่อ ให้หยุดยาได้ ก็ควรเชื่อแพทย์ที่เห็นผลเลือดเราในปัจจุบันค่ะแต่ควรสังเกตอาการตลอดค่ะ ถ้ามีอาการของไทรอยด์ต่ำดังกล่าวไป หรือมีก้อนคลำได้ที่ต่อมไทรอยด์ ควรรีบแจ้งให้แพทย์ทราบ